title: 2016 m. sausio 21 d. Komisijos įgyvendinimo reglamentas (ES) 2016/68 dėl elektroniniams vairuotojų kortelių registrams sujungti reikalingų bendrų procedūrų ir specifikacijų

text:
22.1.2016

               LT

               Europos Sąjungos oficialusis leidinys

               L 15/51

         KOMISIJOS ĮGYVENDINIMO REGLAMENTAS (ES) 2016/68
   2016 m. sausio 21 d.
   dėl elektroniniams vairuotojų kortelių registrams sujungti reikalingų bendrų procedūrų ir specifikacijų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. vasario 4 d. Europos Parlamento ir Tarybos reglamentą (ES) Nr. 165/2014 dėl kelių transporto priemonėse naudojamų tachografų (1), ypač į jo 31 straipsnio 5 dalį,
   kadangi:

               (1)

               siekiant užtikrinti vairuotojams išduodamų kortelių unikalumą, Reglamente (ES) Nr. 165/2014 valstybėms narėms nustatytas įpareigojimas keistis duomenimis elektroniniu būdu;

               (2)

               kad valstybėms narėms būtų lengviau keistis elektroniniais duomenimis apie vairuotojų korteles, Komisija sukūrė pranešimų mainų sistemą „TACHOnet“, kuria naudodamosi valstybės narės gali kitų valstybių narių prašyti informacijos apie išduotas vairuotojų korteles ir jų statusą;

               (3)

               Reglamente (ES) Nr. 165/2014 nustatyta, kad nacionalinius elektroninių vairuotojų kortelių registrus privaloma sujungti visoje Sąjungoje; tuo tikslu gali būti naudojama pranešimų mainų sistema „TACHOnet“ arba kita suderinama sistema. Tačiau, jeigu naudojama kita suderinama sistema, turi būti įmanoma keistis elektroniniais duomenimis su visomis kitomis valstybėmis narėmis per pranešimų mainų sistemą „TACHOnet“;

               (4)

               todėl reikia nustatyti privalomas bendras sistemos „TACHOnet“ procedūras ir specifikacijas, įskaitant duomenų, kuriais keičiamasi, formatą, elektroninės paieškos nacionaliniuose elektroniniuose registruose technines procedūras, prieigos procedūras ir saugumo mechanizmus;

               (5)

               šiame reglamente numatytos priemonės atitinka Reglamento (ES) Nr. 165/2014 42 straipsnio 3 dalyje nurodyto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatomi su Reglamento (ES) Nr. 165/2014 31 straipsnyje nurodytu privalomu nacionalinių elektroninių vairuotojų kortelių registrų prijungimu prie pranešimų mainų sistemos „TACHOnet“ susiję reikalavimai.
   2 straipsnis
   Apibrėžtys
   Be terminų, kurių apibrėžtys pateiktos Reglamento (ES) Nr. 165/2014 2 straipsnyje, vartojami taip apibrėžiami terminai:
   a)   asinchroninė sąsaja– procesas, per kurį atsakomajam pranešimui pateikti užmezgamas naujas HTTP ryšys;
   b)   visuotinė paieška– paieška, kurią atliekant valstybės narės užklausos pranešimas adresuojamas visoms kitoms valstybėms narėms;
   c)   korteles išduodančioji institucija (KII)– subjektas, kurį valstybė narė yra įgaliojusi išduoti ir tvarkyti tachografų korteles;
   d)   duomenų centras– informacinė sistema, užtikrinanti galimybę persiųsti valstybių narių siunčiamus „TACHOnet“ pranešimus;
   e)   nacionalinė sistema– kiekvienoje valstybėje narėje sukurta informacinė sistema, skirta „TACHOnet“ pranešimams generuoti, apdoroti ir į juos atsakyti;
   f)   sinchroninė sąsaja– procesas, per kurį užklausa ir atsakomasis pranešimas pateikiami naudojant tą patį HTTP ryšį;
   g)   užklausą teikiančioji valstybė narė– valstybė narė, teikianti užklausą arba pranešimą, kuris persiunčiamas vienai ar kelioms atsakančiosioms valstybėms narėms;
   h)   atsakančioji valstybė narė– valstybė narė, kuriai skirta „TACHOnet“ užklausa ar pranešimas;
   i)   vienetinė paieška– paieška, kurią atliekant valstybės narės užklausos pranešimas adresuojamas tik vienai valstybei narei;
   j)   tachografo kortelė– Reglamento (ES) Nr. 165/2014 2 straipsnio f punkte apibrėžta vairuotojo kortelė arba to straipsnio k punkte apibrėžta dirbtuvių kortelė.
   3 straipsnis
   Įpareigojimas prisijungti prie „TACHOnet“
   Valstybės narės prijungia Reglamento (ES) Nr. 165/2014 31 straipsnio 1 dalyje nurodytus nacionalinius registrus prie pranešimų mainų sistemos „TACHOnet“.
   4 straipsnis
   Techninės specifikacijos
   Pranešimų mainų sistema „TACHOnet“ atitinka I–VII prieduose nustatytas technines specifikacijas.
   5 straipsnis
   „TACHOnet“ naudojimas
   Valstybės narės laikosi VIII priede nustatytų procedūrų.
   Valstybės narės savo nacionalinėms korteles išduodančiosioms institucijoms ir Reglamento (ES) Nr. 165/2014 38 straipsnyje nurodytiems kontroliuojantiems pareigūnams užtikrina prieigą prie pranešimų mainų sistemos „TACHOnet“, kad jie galėtų veiksmingai patikrinti vairuotojų kortelių galiojimą, statusą ir unikalumą.
   6 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. kovo 2 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. sausio 21 d.

            Komisijos vardu

            Pirmininkas

         Jean-Claude JUNCKER

      (1)  OL L 60, 2014 2 28, p. 1.

      I PRIEDAS

         Bendrieji pranešimų mainų sistemos „TACHOnet“ aspektai

      1.   Architektūra

      Pranešimų mainų sistemą „TACHOnet“ sudaro toliau nurodytos dalys.

                  1.1.

                  Duomenų centras, kuris gali gauti užklausą teikiančiosios valstybės narės užklausą, ją patvirtinti ir persiųsti atitinkamoms valstybėms narėms. Duomenų centras laukia, kol kiekviena atsakančioji valstybė narė atsakys, sujungia visus atsakymus ir jungtinį atsakymą nusiunčia užklausą pateikusiai valstybei narei.
                  Visus „TACHOnet“ pranešimus persiunčia duomenų centras.

                  1.2.

                  Valstybių narių nacionalinės sistemos, kuriose įrengiama sąsaja, per kurią būtų galima siųsti užklausas į duomenų centrą ir gauti atitinkamus atsakymus. Nacionalinių sistemų pranešimams į duomenų centrą perduoti ir iš jo gauti gali būti naudojama nuosavybinė arba komercinė programinė įranga.

            2.   Valdymas

      2.1.   Duomenų centrą valdo ir jo techninį veikimą bei priežiūrą užtikrina Komisija.
      2.2.   Duomenų centre duomenys, išskyrus VII priede nustatytus registravimo ir statistinius duomenis, saugomi ne ilgiau kaip šešis mėnesius.
      2.3.   Duomenų centras neteikia prieigos prie asmens duomenų, išskyrus prieigą įgaliotiesiems Komisijos darbuotojams, kai tai būtina stebėsenos, techninės priežiūros ir gedimų šalinimo tikslais.
      2.4.   Valstybių narių pareigos:

                  2.4.1.

                  Savo nacionalinės sistemos ir jos sąsajos su duomenų centru sukūrimas ir valdymas.

                  2.4.2.

                  Savo nacionalinės sistemos – techninės ir programinės įrangos (nuosavybinės arba komercinės) – įdiegimas ir techninė priežiūra.

                  2.4.3.

                  Tinkamos savo nacionalinės sistemos sąveikos su duomenų centru užtikrinimas ir iš jo gautų klaidų pranešimų tvarkymas.

                  2.4.4.

                  Imtis visų būtinų priemonių, kad būtų užtikrintas informacijos konfidencialumas, vientisumas ir prieinamumas.

                  2.4.5.

                  Nacionalinės sistemos naudojimas užtikrinant VI priede nustatytus paslaugų lygius.

            2.5.   MOVEHUB interneto portalas
      Komisija sukuria saugios prieigos internetinę taikomąją programą, vadinamąjį MOVEHUB interneto portalą, kuri užtikrina bent šias paslaugas:

                  a)

                  teikia valstybių narių sistemų prieinamumo statistinius duomenis;

                  b)

                  praneša apie duomenų centro ir valstybių narių nacionalinių sistemų techninę priežiūrą;

                  c)

                  teikia suvestines ataskaitas;

                  d)

                  tvarko kontaktinę informaciją;

                  e)

                  nustato XSD schemas.

            2.6.   Kontaktinės informacijos tvarkymas
      2.6.1.   Kontaktinės informacijos tvarkymo funkcija kiekvienai valstybei narei suteikia galimybę tvarkyti jos politikos, verslo, veiklos ir techninių naudotojų kontaktinę informaciją; už savo kontaktinės informacijos tvarkymą atsako kiekvienos valstybės narės kompetentinga institucija. Turi būti įmanoma peržiūrėti, bet ne keisti, kitų valstybių narių kontaktinius duomenis.
      2.6.2.   Atsakomuosiuose pranešimuose pateikiamus kontaktinius duomenis „TACHOnet“ užpildo pagal 2.6.1 punkte nurodytus kontaktinius duomenis.

      II PRIEDAS

         Pranešimų mainų sistemos „TACHOnet“ funkcijos

      1.   Pranešimų mainų sistemoje „TACHOnet“ užtikrinamos toliau nurodytos funkcijos.

                  1.1.

                     Check Issued Cards (CIC) (patikrinti išduotas korteles) – užklausą teikiančiajai valstybei narei suteikia galimybę siųsti CIC užklausą vienai arba visoms atsakančiosioms valstybėms narėms, kad būtų galima nustatyti, ar prašymo išduoti kortelę teikėjas jau turi vairuotojo kortelę, išduotą kurioje nors iš atsakančiųjų valstybių narių. Atsakančiosios valstybės narės į užklausą atsako išsiųsdamos CIC atsakymą.

                  1.2.

                     Check Card Status (CCS) (patikrinti kortelės statusą) – užklausą teikiančiajai valstybei narei suteikia galimybę išsiųsti CCS užklausą ir taip paprašyti atsakančiosios valstybės narės pateikti daugiau informacijos apie pastarosios išduotą kortelę. Atsakančioji valstybė narė į užklausą atsako išsiųsdama CCS atsakymą.

                  1.3.

                     Modify Card Status (MCS) (pakeisti kortelės statusą) – užklausą teikiančiajai valstybei narei suteikia galimybę išsiųsti MCS užklausą ir taip pranešti atsakančiajai valstybei narei, kad pastarosios išduotos kortelės statusas pasikeitė. Atsakančioji valstybė narė į užklausą atsako išsiųsdama MCS patvirtinimą.

                  1.4.

                     Issued Card Driving License (ICDL) (kortelė išduota remiantis vairuotojo pažymėjimu) – užklausą teikiančiajai valstybei narei suteikia galimybę išsiųsti ICDL užklausą ir taip pranešti atsakančiajai valstybei narei, kad remdamasi pastarosios išduotu vairuotojo pažymėjimu ji išdavė kortelę. Atsakančioji valstybė narė į užklausą atsako išsiųsdama ICDL atsakymą.

            2.   Įtraukiami ir kitų tipų pranešimai, kurių reikia efektyviam „TACHOnet“ veikimui užtikrinti, pvz., klaidų pranešimai.
      3.   Nacionalinės sistemos, naudodamosi bet kuria iš 1 punkte išvardytų funkcijų, turi atpažinti šio priedo priedėlyje išvardytas kortelės statuso reikšmes. Tačiau valstybės narės neprivalo įgyvendinti administracinės procedūros, pagal kurią būtų panaudojamos visos išvardytos statuso reikšmės.
      4.   Kai valstybė narė gauna pranešimą arba atsakymą, kuriame nurodyta jos administracinėse procedūrose nenaudojama statuso reikšmė, nacionalinė sistema gautame pranešime nurodytą statusą konvertuoja į atitinkamą toje procedūroje naudojamą reikšmę. Jei pranešime nurodyta statuso reikšmė yra šio priedo priedėlyje pateiktame sąraše, atsakančioji valstybė narė pranešimo neatmeta.
      5.   Šio priedo priedėlyje išvardytos kortelės statuso reikšmės nenaudojamos siekiant nustatyti, ar vairuotojo kortelė yra galiojanti. Kai valstybė narė pateikia kortelę išdavusios valstybės narės registro užklausą naudodama CCS funkciją, atsakyme turi būti specialus laukas valid for driving (galiojanti). Nacionalinės administracinės procedūros turi būti tokios, kad CCS atsakymuose visada būtų pateikiama atitinkama valid for driving reikšmė.

         Priedėlis

            Kortelės statuso reikšmės

                     Kortelės statusas

                     Apibūdinimas

                        Application (pateiktas prašymas)

                     KII gavo prašymą išduoti vairuotojo kortelę. Ši informacija užregistruota ir saugoma duomenų bazėje su paieškos reikšminiais žodžiais.

                        Approved (prašymas patvirtintas)

                     KII patvirtino prašymą išduoti tachografo kortelę.

                        Rejected (prašymas atmestas)

                     KII nepatvirtino prašymo.

                        Personalised (asmeninė)

                     Tachografo kortelė skirta konkrečiam asmeniui.

                        Dispatched (išsiųsta)

                     Nacionalinė institucija išsiuntė vairuotojo kortelę atitinkamam vairuotojui arba perdavė pristatymo agentūrai.

                        Handed Over (perduota)

                     Nacionalinė institucija perdavė vairuotojo kortelę atitinkamam vairuotojui.

                        Confiscated (konfiskuota)

                     Kompetentinga institucija atėmė vairuotojo kortelę iš vairuotojo.

                        Suspended (galiojimas sustabdytas)

                     Vairuotojo kortelė iš vairuotojo laikinai atimta.

                        Withdrawn (panaikinta)

                     KII nusprendė panaikinti vairuotojo kortelę. Kortelė galutinai pripažinta negaliojančia.

                        Surrendered (grąžinta)

                     Tachografo kortelė grąžinta KII ir pareikšta, kad jos nebereikia.

                        Lost (prarasta)

                     KII pranešta, kad tachografo kortelė prarasta.

                        Stolen (pavogta)

                     KII pranešta, kad tachografo kortelė pavogta. Pavogta kortelė laikoma prarasta.

                        Malfunctioning (neveikianti)

                     KII pranešta, kad tachografo kortelė neveikia.

                        Expired (nebegaliojanti)

                     Tachografo kortelės galiojimo laikotarpis pasibaigęs.

                        Replaced (pakeista)

                     Prarasta, pavogta arba neveikianti tachografo kortelė pakeista nauja kortele. Naujoje kortelėje nurodyti tie patys duomenys, išskyrus kortelės numerio pakeitimo indeksą, kuris padidintas vienetu.

                        Renewed (atnaujinta)

                     Tachografo kortelė atnaujinta, nes pasikeitė administraciniai duomenys arba baigėsi jos galiojimo laikotarpis. Naujos kortelės numeris yra tas pats, o kortelės numerio atnaujinimo indeksas padidintas vienetu.

                        In Exchange (keičiama kita kortele)

                     Vairuotojo kortelę išdavusi KII gavo pranešimą, kad buvo pradėta tos kortelės pakeitimo kitos valstybės narės KII išduota vairuotojo kortele procedūra.

                        Exchanged (pakeista kita kortele)

                     Vairuotojo kortelę išdavusi KII gavo pranešimą, kad tos kortelės pakeitimo kitos valstybės narės KII išduota vairuotojo kortele procedūra užbaigta.

      III PRIEDAS

         Nuostatos dėl pranešimų mainų sistemos „TACHOnet“ pranešimų

      1.   Bendrieji techniniai reikalavimai

      1.1.   Duomenų centras užtikrina ir sinchroninę, ir asinchroninę sąsajas pranešimų mainams vykdyti. Valstybės narės gali pasirinkti sąsajai su savo taikomosiomis programomis tinkamiausią technologiją.
      1.2.   Visiems pranešimams, kuriais keičiasi nacionalinės sistemos ir duomenų centras, turi būti naudojama UTF-8 koduotė.
      1.3.   Nacionalinės sistemos turi gebėti priimti ir apdoroti pranešimus, kuriuose yra graikų abėcėlės arba kirilicos ženklų.
      2.   XML pranešimų struktūra ir schemos apibrėžtis (XSD)

      2.1.   Bendroji XML pranešimų struktūra turi atitikti formatą, nustatytą pagal duomenų centre įdiegtas XSD schemas.
      2.2.   Duomenų centras ir nacionalinės sistemos siunčia ir priima pranešimus, atitinkančius pranešimų XSD schemos reikalavimus.
      2.3.   Nacionalinės sistemos turi gebėti siųsti, priimti ir apdoroti visus pranešimus, atitinkančius bet kurią iš I priede nustatytų funkcijų.
      2.4.   XML pranešimai turi atitikti bent šio priedo priedėlyje nurodytus būtinuosius reikalavimus.

         Priedėlis

            Būtinieji XML pranešimų turinio reikalavimai

                     Bendra antraštė

                     Privaloma

                        Version (versija)

                     Oficialioji XML specifikacijos versija nurodoma pranešimų XSD nustatytoje vardų erdvėje ir kiekvieno XML pranešimo antraštės elemento atributu version. Versijos numeris („n.m“) kiekvienos laidos XML schemos apibrėžties faile (xsd) bus nustatomas fiksuota verte.

                     Taip

                        Test Identifier (testo identifikatorius)

                     Pasirenkamasis testavimo identifikatorius. Tikrinimo iniciatorius užpildo identifikatoriaus laukelį, o visi proceso dalyviai perduoda arba nurodo tą patį identifikatorių. Veiklos etape į jį nekreipiama dėmesio ir jis nenaudojamas.

                     Ne

                        Technical Identifier (techninis identifikatorius)

                     UUID, kuriuo vienareikšmiškai identifikuojamas kiekvienas atskiras pranešimas. Siuntėjas generuoja UUID ir užpildo šį atributą. Veiklos tikslais šie duomenys nenaudojami.

                     Taip

                        Workflow Identifier (proceso identifikatorius)

                     Proceso indikatorius workflowId – tai UUID, kurį turi generuoti užklausą teikiančioji valstybė narė. Šis identifikatorius toliau naudojamas visuose pranešimuose procesui koordinuoti.

                     Taip

                        Sent At (išsiuntimo laikas)

                     Pranešimo išsiuntimo data ir laikas (UTC).

                     Taip

                        Timeout (skirtasis laikas)

                     Tai neprivalomas datos ir laiko (UTC formatu) atributas. Persiunčiamoms užklausoms šią reikšmę nustatys tik duomenų centras. Pagal ją atsakančioji valstybė narė žinos, kada baigsis užklausai skirtas laikas. Šios reikšmės nereikalaujama MS2TCN_<x>_Req ir visuose atsakomuosiuose pranešimuose. Ji neprivaloma, todėl tą pačią antraštės apibrėžtį galima naudoti visų tipų pranešimams, nepriklausomai nuo to, ar timeoutValue atributas yra privalomas.

                     Ne

                        From (siuntėjas)

                     Pranešimą siunčiančios valstybės narės ISO 3166-1 dviraidis kodas arba „ES“.

                     Taip

                        To (adresatas)

                     Valstybės narės, kuriai skirtas pranešimas, ISO 3166-1 dviraidis kodas arba „ES“.

                     Taip

                        Check Issued Cards Request (išduotų kortelių patikrinimo užklausa)

                     Privalomas

                        Family Name (pavardė)

                     Kortelėje nurodyta vairuotojo pavardė.

                     Taip

                        First Name (vardas)

                     Kortelėje nurodytas vairuotojo vardas (nenurodytas vardas nereiškia, kad norima atlikti paiešką su pakaitos simboliais).

                     Ne

                        Date of Birth (gimimo data)

                     Kortelėje nurodyta vairuotojo gimimo data.

                     Taip

                        Driving Licence Number (vairuotojo pažymėjimo numeris)

                     Vairuotojui išduoto vairuotojo pažymėjimo numeris.

                     Ne

                        Driving Licence Issuing Country (vairuotojo pažymėjimą išdavusioji šalis)

                     Šalis, kurioje vairuotojui buvo išduotas vairuotojo pažymėjimas.

                     Ne

                        Check Issued Cards Response (išduotų kortelių patikrinimo atsakymas)

                     Privalomas

                        Status Code (statuso kodas)

                     Paieškos statuso kodas (pvz., found (rasta), not found (nerasta), error (klaida) ir kt.).

                     Taip

                        Status Message (statuso pranešimas)

                     Aiškinamasis statuso apibūdinimas (jei reikia).

                     Ne

                        Found Driver Details (rasta informacija apie vairuotoją)

                     Taip

                        Family Name (pavardė)

                     Vairuotojo, apie kurį rasta informacijos, pavardė.

                     Taip

                        First Name (vardas)

                     Vairuotojo, apie kurį rasta informacijos, vardas (vardai).

                     Ne

                        Date of Birth (gimimo data)

                     Vairuotojo, apie kurį rasta informacijos, gimimo data.

                     Taip

                        Place of Birth (gimimo vieta)

                     Vairuotojo, apie kurį rasta informacijos, gimimo vieta.

                     Ne

                        Driver Card Number (vairuotojo kortelės numeris)

                     Vairuotojo, apie kurį rasta informacijos, kortelės numeris.

                     Taip

                        Driver Card Status (vairuotojo kortelės statusas)

                     Vairuotojo, apie kurį rasta informacijos, kortelės statusas.

                     Taip

                        Driver Card Issuing Authority (vairuotojo kortelę išdavusioji institucija)

                     Institucijos, išdavusios vairuotojo, apie kurį rasta informacijos, kortelę, pavadinimas.

                     Taip

                        Driver Card Start of Validity Date (vairuotojo kortelės įsigaliojimo data)

                     Vairuotojo, apie kurį rasta informacijos, kortelės įsigaliojimo data.

                     Taip

                        Driver Card Expiry Date (vairuotojo kortelės galiojimo pabaigos data)

                     Vairuotojo, apie kurį rasta informacijos, kortelės galiojimo pabaigos data.

                     Taip

                        Driver Card Status Modified Date (vairuotojo kortelės statuso pakeitimo data)

                     Vairuotojo, apie kurį rasta informacijos, kortelės statuso paskutinio pakeitimo data.

                     Taip

                        Search Mechanism (paieškos mechanizmas)

                     Ar informacija apie kortelę rasta atlikus NYSIIS paiešką, ar individualizuotą paiešką.

                     Taip

                        Temporary Card (laikinoji kortelė)

                     Kortelė, apie kurią rasta informacijos, yra laikinoji kortelė.

                     Ne

                        Driving Licence Number (vairuotojo pažymėjimo numeris)

                     Vairuotojui, apie kurį rasta informacijos, išduoto vairuotojo pažymėjimo numeris.

                     Taip

                        Driving Licence Issuing Country (vairuotojo pažymėjimą išdavusioji šalis)

                     Šalis, kurioje vairuotojui, apie kurį rasta informacijos, buvo išduotas vairuotojo pažymėjimas.

                     Taip

                        Driving Licence Status (vairuotojo pažymėjimo statusas)

                     Vairuotojui, apie kurį rasta informacijos, išduoto vairuotojo pažymėjimo statusas.

                     Ne

                        Driving Licence Issuing Date (vairuotojo pažymėjimo išdavimo data)

                     Vairuotojui, apie kurį rasta informacijos, išduoto vairuotojo pažymėjimo išdavimo data.

                     Ne

                        Driving Licence Expiry Date (vairuotojo pažymėjimo galiojimo pabaigos data)

                     Vairuotojui, apie kurį rasta informacijos, išduoto vairuotojo pažymėjimo galiojimo pabaigos data.

                     Ne

                        Check Card Status Request (kortelės statuso patikrinimo užklausa)

                     Privalomas

                        Driver Card Number (vairuotojo kortelės numeris)

                     Kortelės, apie kurią prašoma išsamios informacijos, numeris.

                     Taip

                        Check Card Status Response (kortelės statuso patikrinimo atsakymas)

                     Privalomas

                        Status Code (statuso kodas)

                     Išsamios informacijos užklausos statuso kodas (pvz., found (rasta), not found (nerasta), error (klaida) ir kt.).

                     Taip

                        Status Message (statuso pranešimas)

                     Aiškinamasis statuso apibūdinimas (jei reikia).

                     Ne

                     Kortelės statusas

                     Kortelės, apie kurią prašoma informacijos, statusas.

                     Taip

                        Card Issuing Authority (kortelę išdavusioji institucija)

                     Institucijos, išdavusios kortelę, apie kurią prašoma informacijos, pavadinimas.

                     Taip

                        Card Start of Validity Date (kortelės įsigaliojimo data)

                     Kortelės, apie kurią prašoma informacijos, įsigaliojimo data.

                     Taip

                        Card Expiry Date (kortelės galiojimo pabaigos data)

                     Kortelės, apie kurią prašoma informacijos, galiojimo pabaigos data.

                     Taip

                        Card Status Modified Date (kortelės statuso pakeitimo data)

                     Kortelės, apie kurią prašoma informacijos, paskutinio pakeitimo data.

                     Taip

                        Valid for Driving (galiojanti)

                     Kortelė, apie kurią rasta informacijos, yra galiojanti/negaliojanti.

                     Taip

                        Temporary Card (laikinoji kortelė)

                     Kortelė, apie kurią rasta informacijos, yra laikinoji kortelė.

                     Ne

                        Workshop Card (dirbtuvių kortelė)

                        Workshop Name (dirbtuvių pavadinimas)

                     Dirbtuvių, kurioms išduota kortelė, pavadinimas.

                     Taip

                        Workshop Address (dirbtuvių adresas)

                     Dirbtuvių, kurioms išduota kortelė, adresas.

                     Taip

                        Family Name (pavardė)

                     Asmens, kuriam išduota kortelė, pavardė.

                     Ne

                        First Name (vardas)

                     Asmens, kuriam išduota kortelė, vardas.

                     Ne

                        Date of Birth (gimimo data)

                     Asmens, kuriam išduota kortelė, gimimo data.

                     Ne

                        Card Holder Details (informacija apie kortelės turėtoją)

                        Family Name (pavardė)

                     Vairuotojo, kuriam išduota kortelė, pavardė.

                     Taip

                        First Name (vardas)

                     Vairuotojo, kuriam išduota kortelė, vardas.

                     Ne

                        Date of Birth (gimimo data)

                     Vairuotojo, kuriam išduota kortelė, gimimo data.

                     Taip

                        Place of Birth (gimimo vieta)

                     Vairuotojo, kuriam išduota kortelė, gimimo vieta.

                     Ne

                        Driving Licence Number (vairuotojo pažymėjimo numeris)

                     Vairuotojui, kuriam išduota kortelė, išduoto vairuotojo pažymėjimo numeris.

                     Taip

                        Driving Licence Issuing Country (vairuotojo pažymėjimą išdavusioji šalis)

                     Šalis, kurioje vairuotojui, kuriam išduota kortelė, buvo išduotas vairuotojo pažymėjimas.

                     Taip

                        Driving Licence Status (vairuotojo pažymėjimo statusas)

                     Vairuotojui, kuriam išduota kortelė, išduoto vairuotojo pažymėjimo statusas.

                     Ne

                        Driving Licence Issuing Date (vairuotojo pažymėjimo išdavimo data)

                     Vairuotojui, kuriam išduota kortelė, išduoto vairuotojo pažymėjimo išdavimo data.

                     Ne

                        Driving Licence Expiry Date (vairuotojo pažymėjimo galiojimo pabaigos data)

                     Vairuotojui, kuriam išduota kortelė, išduoto vairuotojo pažymėjimo galiojimo pabaigos data.

                     Ne

                        Modify Card Status Request (kortelės statuso pakeitimo užklausa)

                     Privalomas

                        Driver Card Number (vairuotojo kortelės numeris)

                     Kortelės, kurios statusas pasikeitė, numeris.

                     Taip

                        New Driver Card Status (naujas vairuotojo kortelės statusas)

                     Naujasis vairuotojo kortelės statusas.

                     Taip

                        Modification Reason (pakeitimo priežastis)

                     Kortelės statuso pakeitimo priežastis (laisvo pobūdžio tekstas).

                     Ne

                        Driver Card Status Modified Date (vairuotojo kortelės statuso pakeitimo data)

                     Kortelės statuso pakeitimo data ir laikas.

                     Taip

                        Declared By (pranešėjas)

                        Authority (institucija)

                     Kortelės statusą pakeitusios institucijos pavadinimas.

                     Taip

                        Family Name (pavardė)

                     Asmens, kuris pakeitė kortelės statusą, pavardė.

                     Ne

                        First Name (vardas)

                     Asmens, kuris pakeitė kortelės statusą, vardas.

                     Ne

                        Phone (telefonas)

                     Asmens, kuris pakeitė kortelės statusą, telefono numeris.

                     Ne

                        Email (e. paštas)

                     Asmens, kuris pakeitė kortelės statusą, e. pašto adresas.

                     Ne

                     Modify Card Status Acknowledgement (kortelės statuso pakeitimo patvirtinimas)

                     Privalomas

                        Status Code (statuso kodas)

                     Patvirtinimo statuso kodas (ok (gerai), not found (nerasta), error (klaida) ir kt.).

                     Taip

                        Acknowledgement type (patvirtinimo tipas)

                     Patvirtinimo tipas: užklausos ar atsakymo

                     Taip

                        Status Message (statuso pranešimas)

                     Aiškinamasis statuso apibūdinimas (jei reikia).

                     Ne

                        Modify Card Status Response (kortelės statuso pakeitimo atsakymas)

                     Privalomas

                        Status Code (statuso kodas)

                     Registro atnaujinimo statuso kodas (ok (atlikta), not ok (neatlikta), error (klaida) ir kt.).

                     Taip

                        Status Message (statuso pranešimas)

                     Aiškinamasis statuso apibūdinimas (jei reikia).

                     Ne

                        Issued Card Driving Licence Request (kortelės išdavimo remiantis vairuotojo pažymėjimu užklausa)

                     Privalomas

                        Driver Card Number (vairuotojo kortelės numeris)

                     Išduotos vairuotojo kortelės numeris.

                     Taip

                        Driving Licence Number (vairuotojo pažymėjimo numeris)

                     Užsienyje išduoto vairuotojo pažymėjimo, kuriuo remiantis prašoma išduoti vairuotojo kortelę, numeris.

                     Taip

                        Issued Card Driving Licence Response (kortelės išdavimo remiantis vairuotojo pažymėjimu atsakymas)

                     Privalomas

                        Status Code (statuso kodas)

                     Pranešimo patvirtinimo statuso kodas (ok (gerai), not ok (negerai), error (klaida) ir kt.).

                     Taip

                        Status Message (statuso pranešimas)

                     Aiškinamasis statuso apibūdinimas (jei reikia).

                     Ne

                        Family Name (pavardė)

                     Vairuotojo, kuriam išduota kortelė, pavardė.

                     Taip

                        First Name (vardas)

                     Vairuotojo, kuriam išduota kortelė, vardas.

                     Ne

                        Date of Birth (gimimo data)

                     Vairuotojo, kuriam išduota kortelė, gimimo data.

                     Taip

      IV PRIEDAS

         Transliteracijos ir NYSIIS (Niujorko valstijos identifikavimo ir informacijos sistemos) paslaugos

      1.   Visų vairuotojų pavardės ir vardai nacionaliniame registre koduojami pagal duomenų centre įdiegtą NYSIIS algoritmą.
      2.   Kortelių paieškai naudojantis CIC funkcija NYSIIS raktai naudojami kaip pagrindinis paieškos mechanizmas.
      3.   Be to, valstybės narės gali naudoti individualizuotą algoritmą papildomiems rezultatams pateikti.
      4.   Paieškos rezultatuose nurodoma, kokiu paieškos mechanizmu naudojantis buvo surastas įrašas (NYSIIS ar individualizuotu).
      5.   Jei valstybė narė nusprendžia registruoti ICDL pranešimus, pranešime nurodyti NYSIIS raktai registruojami kaip ICDL duomenų sudedamoji dalis.
      5.1.   Ieškodama ICDL duomenų valstybė narė naudoja pareiškėjo pavardės ir vardo (pavadinimo) NYSIIS raktus.

      V PRIEDAS

         Saugumo reikalavimai

      1.   Duomenų centro ir nacionalinių sistemų pranešimų mainams naudojamas HTTPS protokolas.
      2.   Nacionalinėse sistemose naudojami PKI sertifikatai, kuriuos Komisija teikia duomenų centro ir nacionalinių sistemų pranešimų mainų saugumui užtikrinti.
      3.   Nacionalinėse sistemose įdiegiami bent sertifikatai, kuriuose naudojamas SHA-2 (SHA-256) parašo maišos algoritmas ir 2 048 bitų ilgio viešasis raktas.

      VI PRIEDAS

         Paslaugų lygis

      1.   Nacionalinės sistemos turi atitikti šiuos būtinuosius paslaugų lygio reikalavimus:
      1.1.   Jos turi būti prieinamos 24 valandas per parą, 7 dienas per savaitę.
      1.2.   Jų prieinamumo stebėsena vykdoma iš duomenų centro periodiškai siunčiant takto pranešimus.
      1.3.   Turi būti užtikrinamas 98 % jų prieinamumo lygis pagal šią lentelę (skaičiai suapvalinti iki artimiausio patogaus vieneto):

                  Prieinamumas

                  reiškia, kad sistema neprieinama

                  per dieną

                  per mėnesį

                  per metus

                  98 %

                  0,5 valandos

                  15 valandų

                  7,5 dienos

            Valstybės narės raginamos užtikrinti dienos prieinamumo lygį, tačiau pripažįstama, kad dėl tam tikros būtinos veiklos, kaip antai techninės priežiūros, gali reikėti sistemą išjungti ilgesniam kaip 30 minučių laikotarpiui. Tačiau mėnesio ir metų prieinamumo rodikliai yra privalomi.
      1.4.   Jos turi atsakyti ne mažiau kaip į 98 % per kalendorinį mėnesį joms persiųstų užklausų.
      1.5.   Į užklausas jos turi atsakyti per 10 sekundžių.
      1.6.   Bendrasis užklausai skirtasis laikas (laikas, kurį užklausos teikėjas gali laukti atsakymo) turi neviršyti 20 sekundžių.
      1.7.   Jos turi užtikrinti 6 pranešimų per sekundę apdorojimo spartą.
      1.8.   Nacionalinės sistemos į „TACHOnet“ duomenų centrą turi siųsti ne daugiau kaip 2 užklausas per sekundę.
      1.9.   Kiekviena nacionalinė sistema turi būti atspari galimoms duomenų centro ar kitų valstybių narių nacionalinių sistemų techninėms problemoms. Be kitų, tokios problemos gali būti:

                  a)

                  ryšio su duomenų centru praradimas;

                  b)

                  neatsakymas į užklausą;

                  c)

                  atsakymų gavimas pasibaigus pranešimo skirtajam laikui;

                  d)

                  neužsakytų pranešimų gavimas;

                  e)

                  negaliojančių pranešimų gavimas.

            2.   Duomenų centras:
      2.1.   užtikrina 98 % prieinamumo lygį;
      2.2.   teikia pranešimus apie visas klaidas nacionalinėms sistemoms (jie teikiami kaip atsakomasis pranešimas arba kaip specialus klaidos pranešimas). Nacionalinėse sistemose taikomas reagavimo į gautus klaidų pranešimus procesas, kad būtų imtasi tinkamų taisomųjų veiksmų.
      3.   Techninė priežiūra
      Valstybės narės, naudodamosi internetine taikomąja programa, kitoms valstybėms narėms ir Komisijai praneša apie visus įprastos techninės priežiūros veiksmus bent prieš savaitę iki tų veiksmų pradžios, jei techniškai įmanoma.

      VII PRIEDAS

         Duomenų centre renkamų duomenų registravimas ir statistiniai duomenys

      1.   Siekiant užtikrinti privatumą, statistinėms reikmėms renkami duomenys yra anoniminiai. Konkrečios kortelės, vairuotojo ar vairuotojo pažymėjimo identifikavimo duomenys statistikos tikslais neprieinami.
      2.   Registravimo informacija apima informaciją apie visas stebėsenos ir derinimo tikslais atliktas operacijas; remiantis tokia registravimo informacija, galima pateikti šių operacijų statistinius duomenis.
      3.   Asmens duomenys registravimo žurnale nesaugomi ilgiau kaip 6 mėnesius. Statistiniai duomenys saugomi neribotą laiką.
      4.   Ataskaitoms teikti naudojami statistiniai duomenys:

                  a)

                  užklausą teikiančioji valstybė narė;

                  b)

                  atsakančioji valstybė narė;

                  c)

                  pranešimo tipas;

                  d)

                  atsakymo statuso kodas;

                  e)

                  pranešimų data ir laikas;

                  f)

                  atsakymo laikas.

      VIII PRIEDAS

         Pranešimų mainų sistemos „TACHOnet“ naudojimas

      1.   Vairuotojo kortelės išdavimas

      1.1.   Jei prašymo išduoti vairuotojo kortelę teikėjas turi vairuotojo pažymėjimą, išduotą kitoje valstybėje narėje nei teikiamas prašymas, valstybė narė, kurioje teikiamas prašymas, atlieka visuotinę Check Issued Cards paiešką.
      1.2.   Valstybė narė, išduodanti vairuotojo kortelę vairuotojui, turinčiam kitoje valstybėje narėje išduotą vairuotojo pažymėjimą, naudodamasi Issued Card Driving Licence funkcija, nedelsdama tai valstybei narei praneša, kad buvo išduota vairuotojo kortelė.
      1.3.   Jei prašymo išduoti vairuotojo kortelę teikėjas turi vairuotojo pažymėjimą, išduotą valstybėje narėje, kurioje teikiamas prašymas, ir tos valstybės narės nacionaliniame registre prieš tai buvo užregistruotas su tuo vairuotojo pažymėjimu susijęs ICDL pranešimas, valstybė narė atlieka vienetinę CIC arba Check Card Status paiešką toje valstybėje narėje, kuri atsiuntė ICDL pranešimą.
      1.4.   Kiekvienas ICDL pranešimas registruojamas jį gavusios valstybės narės nacionaliniame registre.
      1.5.   Valstybė narė atlieka visuotinę CIC paiešką pagal ne mažiau kaip 30 % paraiškų, kurias pateikė vairuotojai, turintys toje valstybėje narėje išduotą vairuotojo pažymėjimą.
      1.6.   Valstybė narė gali nuspręsti nesinaudoti 1.3–1.5 punktuose nurodyta ICDL funkcija. Šiuo atveju ji privalo atlikti visuotinę CIC paiešką pagal kiekvieną gautą paraišką.
      1.7.   Valstybės narės ne vėliau kaip iki šio reglamento taikymo pradžios dienos Komisijai praneša, ar jos registruos ICDL pranešimus savo nacionaliniuose registruose, ar laikysis 1.6 punkte nurodytos procedūros.
      1.8.   Valstybės narės, kurios likus ne daugiau kaip penkeriems metams iki šio reglamento taikymo pradžios dienos neregistravo ICDL pranešimų savo nacionaliniame registre, kaip nurodyta 1.4 punkte, atlieka visuotinę CIC paiešką pagal visas (100 %) paraiškas, išskyrus paraiškas, susijusias su vairuotojų pažymėjimais, dėl kurių buvo užregistruotas ICDL pranešimas – tokiu atveju taikomas 1.3 punktas.
      1.9.   1.8 punkte nustatytas įpareigojimas taikomas penkerius metus nuo veiksmingo ICDL pranešimų registravimo kiekvienos valstybės narės nacionaliniame registre įgyvendinimo dienos.
      2.   Panaikintos vairuotojo kortelės, kortelės, kurių galiojimas sustabdytas, ir pavogtos vairuotojo kortelės

      2.1.   Jei pagal Reglamento (ES) Nr. 165/2014 26 straipsnio 7 dalį ir 29 straipsnio 2 dalį kitoje nei kortelę išdavusioje valstybėje narėje vairuotojo kortelė buvo panaikinta, buvo sustabdytas jos galiojimas ar buvo pranešta, kad kortelė pavogta, tos valstybės narės kompetentinga institucija atlieka šiuos veiksmus:

                  a)

                  patikrina faktinį kortelės statusą, išsiųsdama CCS užklausą kortelę išdavusiai valstybei narei. Jei kortelės numeris nežinomas, prieš siunčiant minėtą CCS užklausą išsiunčiama vienetinė CIC užklausa;

                  b)

                  per pranešimų mainų sistemą „TACHOnet“ išsiunčia MCS pranešimą kortelę išdavusiai valstybei narei.

            3.   Vairuotojo kortelės pakeitimas kita kortele

      3.1.   Jei vairuotojo kortelės turėtojas pateikia prašymą pakeisti vairuotojo kortelę kitoje nei kortelę išdavusioje valstybėje narėje, tos valstybės narės kompetentinga institucija patikrina faktinį kortelės statusą, išsiųsdama CCS užklausą kortelę išdavusiai valstybei narei.
      3.2.   Jei patikrinus vairuotojo kortelės statusą paaiškėja, kad kortelė galioja ir ją galima pakeisti kita kortele, valstybės narės, kurioje buvo pateikta paraiška, kompetentinga institucija per pranešimų mainų sistemą „TACHOnet“ kortelę išdavusiai valstybei narei išsiunčia MCS užklausą.
      3.3.   Jei valstybė narė atnaujina vairuotojo kortelę ar pakeičia ją kita kortele vairuotojui, turinčiam kitoje valstybėje narėje išduotą vairuotojo pažymėjimą, ji, naudodamasi ICDL funkcija, nedelsdama kortelę išdavusiai valstybei narei praneša, kad vairuotojo kortelė buvo atnaujinta arba pakeista kita kortele.


title: 2017 m. kovo 2 d. Komisijos įgyvendinimo reglamentas (ES) 2017/368, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
3.3.2017

               LT

               Europos Sąjungos oficialusis leidinys

               L 56/208

         KOMISIJOS ĮGYVENDINIMO REGLAMENTAS (ES) 2017/368
   2017 m. kovo 2 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. kovo 2 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  235,2

                  IL

                  149,3

                  MA

                  90,0

                  TR

                  92,9

                  ZZ

                  141,9

                  0707 00 05

                  MA

                  79,2

                  TR

                  177,0

                  ZZ

                  128,1

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  51,8

                  TR

                  151,2

                  ZZ

                  101,5

                  0805 10 22 , 0805 10 24 , 0805 10 28

                  EG

                  45,0

                  IL

                  72,5

                  MA

                  48,3

                  TN

                  49,2

                  TR

                  73,7

                  ZZ

                  57,7

                  0805 50 10

                  EG

                  74,7

                  TR

                  77,0

                  ZZ

                  75,9

                  0808 10 80

                  CN

                  116,5

                  US

                  128,5

                  ZZ

                  122,5

                  0808 30 90

                  CL

                  225,3

                  CN

                  88,7

                  ZA

                  115,2

                  ZZ

                  143,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2011 m. lapkričio 25 d. Komisijos įgyvendinimo reglamentas (ES) Nr. 1220/2011, kuriuo iš dalies keičiamas Reglamentas (EB) Nr. 867/2008, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl alyvuogininkystės sektoriaus ūkio subjektų organizacijų, jų darbo programų ir finansavimo

text:
26.11.2011

               LT

               Europos Sąjungos oficialusis leidinys

               L 313/6

         KOMISIJOS ĮGYVENDINIMO REGLAMENTAS (ES) Nr. 1220/2011
   2011 m. lapkričio 25 d.
   kuriuo iš dalies keičiamas Reglamentas (EB) Nr. 867/2008, kuriuo nustatomos išsamios Tarybos reglamento (EB) Nr. 1234/2007 taikymo taisyklės dėl alyvuogininkystės sektoriaus ūkio subjektų organizacijų, jų darbo programų ir finansavimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 103 straipsnio 2 dalies trečią pastraipą kartu su 4 straipsniu,
   kadangi:

               (1)

               remiantis patirtimi, įgyta vykdant alyvuogininkystės sektoriaus ūkio subjektų organizacijų darbo programas, būtina atlikti tam tikrus Komisijos reglamento (EB) Nr. 867/2008 (2) pakeitimus;

               (2)

               siekiant užtikrinti geresnį Reglamento (EB) Nr. 1234/2007 103 straipsnio taikymą ir Sąjungos finansinių interesų apsaugą, kai gamintojų organizacijos yra kaimo plėtros priemonių pagal 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (3), paramos gavėjos, reikia numatyti, kad alyvuogininkystės sektoriaus ūkio subjektų organizacijų patvirtinimas būtų nedelsiant atmestas, sustabdytas arba panaikintas, jei joms buvo taikytos sankcijos pagal tuos reglamentus;

               (3)

               rinkos priežiūros ir administracinio valdymo srityje naudinga sutelkti dėmesį į klausimus, susijusius su priemonėmis, numatytomis ūkio subjektų organizacijų darbo programose, o alyvuogių aliejaus ir valgomųjų alyvuogių gamybos kokybės gerinimo srityje, siekiant padidinti veiksmingumą, derėtų numatyti naujo tipo techninę pagalbą;

               (4)

               siekiant užtikrinti didesnį Sąjungos finansavimo reikalavimus atitinkančių priemonių nuoseklumą, finansavimą kovos su alyvmedžių musėmis atveju pageidautina skirti tik priemonėms, numatytoms Reglamento (EB) Nr. 867/2008 5 straipsnio 1 dalies b punkto iii papunktyje;

               (5)

               atsižvelgiant į įgytą patirtį, reikia didinti minimalią alyvuogininkystės poveikiui aplinkai mažinti skirto Sąjungos finansavimo procentinę dalį, siekiant atsižvelgti į šioje srityje padarytą didelę pažangą. Taip pat, siekiant optimaliau panaudoti darbo programoms skirtus išteklius, reikia mažinti jų įgyvendinimui skirtų bendrųjų išlaidų dalį;

               (6)

               būtina paprastinti administracines procedūras, kai programos pakeitimai yra susiję su vienos priemonės pakeitimu kita ir kai kiekvienai iš šių priemonių numatytas biudžetas neviršija 10 000 EUR, jei pradinis programos tikslas nepasikeitė;

               (7)

               siekiant palengvinti programų vykdymą, reikia sušvelninti užstatų, susijusių su išankstiniais mokėjimais, grąžinimo sąlygas, su sąlyga, kad tinkamos finansuoti išlaidos buvo veiksmingai panaudotos ir patvirtintos;

               (8)

               reikia nustatyti naują terminą, per kurį atitinkamos valstybės narės turi informuoti apie nacionalines priemones, kurių imtasi šiam reglamentui įgyvendinti;

               (9)

               dėl to reikėtų atitinkamai iš dalies pakeisti Reglamentą (EB) Nr. 867/2008;

               (10)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 867/2008 iš dalies keičiamas taip:

               1.

               3 straipsnio 5 dalis papildoma šiuo c punktu:

                           „c)

                           buvo bausta už Reglamento (EB) Nr. 1234/2007 103 straipsnyje numatytos ūkio subjektų organizacijos darbo programų finansavimo sistemos pažeidimą arba už Tarybos reglamente (EB) Nr. 1698/2005 (4) numatytos kaimo plėtros priemonės taikymo pažeidimą.

               2.

               5 straipsnio 1 dalis iš dalies keičiama taip:

                           a)

                           a punkto ii papunktis pakeičiamas šiuo tekstu:

                                       „ii)

                                       tyrimų rengimas klausimais, susijusiais su kita veikla, numatyta atitinkamos ūkio subjektų organizacijos darbo programoje;“;

                           b)

                           c punktas iš dalies keičiamas taip:

                                       i)

                                       i papunktis pakeičiamas šiuo tekstu:

                                                   „i)

                                                   alyvuogių auginimo, derliaus nuėmimo, pristatymo ir sandėliavimo prieš perdirbimą sąlygų gerinimas pagal kompetentingos nacionalinės valdžios institucijos nustatytas technines specifikacijas;“;

                                       ii)

                                       iii papunktis pakeičiamas šiuo tekstu:

                                                   „iii)

                                                   alyvuogių aliejaus išspaudų ir valgomųjų alyvuogių gamybos likučių sandėliavimo ir naudojimo sąlygų gerinimas ir alyvuogių aliejaus išpilstymo į butelius sąlygų gerinimas;“;

                                       iii)

                                       iv papunktis pakeičiamas šiuo tekstu:

                                                   „iv)

                                                   gamybai, alyvuogių aliejaus perdirbimo pramonei, valgomųjų alyvuogių gamybos įmonėms, malūnams ir pakavimo įmonėms teikiama techninė pagalba, susijusi su produkcijos kokybės aspektais;“;

                                       iv)

                                       vi papunktis pakeičiamas šiuo tekstu:

                                                   „vi)

                                                   degustatorių mokymas, kaip atlikti organoleptinius gryno alyvuogių aliejaus ir valgomųjų alyvuogių tyrimus.“

               3.

               6 straipsnio pirma pastraipa pakeičiama šiuo tekstu:
               „Kiekvienoje valstybėje narėje šio reglamento 5 straipsnio 1 dalies pirmos pastraipos b punkte nurodytai sričiai skiriama ne mažiau kaip 30 % pagal Reglamento (EB) Nr. 1234/2007 103 straipsnį taikomo Sąjungos finansavimo sumos; o ne mažiau kaip 12 % šio Sąjungos finansavimo skiriama 5 straipsnio 1 dalies pirmos pastraipos d punkte nurodytai sričiai.“

               4.

               7 straipsnio 1 dalis papildoma šiuo g punktu:

                           „g)

                           su kova su alyvmedžių musėmis susiję veiksmai ir veikla, išskyrus veiksmus, numatytus 5 straipsnio 1 dalies b punkto iii papunktyje.“

               5.

               8 straipsnio 2 dalies antros pastraipos d punktas pakeičiamas šiuo tekstu:

                           „d)

                           išlaidų planas, suskirstytas pagal priemones ir 5 straipsnio 1 dalyje nurodytas veiklos sritis, kuriame išsami informacija pateikiama apie 12 mėn. laikotarpį, prasidedantį nuo darbo programos patvirtinimo dienos, ir kuriame bendrosios išlaidos, negalinčios viršyti 5 % visos sumos, atskiriamos nuo kitų pagrindinių išlaidų rūšių.“

               6.

               10 straipsnis papildomas šia 6 dalimi:
               „6.   Nukrypstant nuo 2 ir 4 dalies nuostatų, kai programos pakeitimai yra susiję su vienos priemonės pakeitimu kita tos pačios srities priemone ir kai kiekvienai iš šių priemonių numatytas biudžetas neviršija 10 000 EUR, ūkio subjektų organizacija privalo informuoti kompetentingą valdžios instituciją prieš du mėnesius iki naujosios priemonės įgyvendinimo pradžios. Jei kompetentinga valdžios institucija nepareiškia prieštaravimų per vieną mėnesį nuo pranešimo dienos, pakeitimas laikomas priimtu. Kartu su pranešimu turi būti pateikti patvirtinamieji dokumentai, kuriuose išdėstomos siūlomų pakeitimų priežastys, pobūdis ir pasekmės ir parodoma, kad atitinkamas pakeitimas nekeičia pradinio susijusios programos tikslo.“

               7.

               11 straipsnio 5 dalis pakeičiama šiuo tekstu:
               „5.   Iki valstybės narės nustatytos dienos, bet ne vėliau kaip kiekvienų darbo programos vykdymo metų pabaigoje atitinkamos ūkio subjektų organizacijos gali pateikti prašymą grąžinti 4 dalyje nurodytą užstatą, kurio suma ne didesnė nei visa pirmos dalies tikrai patirtų ir valstybės narės patvirtintų išlaidų suma. Valstybė narė nustato, kokius patvirtinamuosius dokumentus reikia pridėti prie šio prašymo, juos tikrina ir grąžina su atitinkamomis išlaidomis susijusius užstatus ne vėliau kaip per antrą mėnesį nuo prašymo pateikimo mėnesio.“

               8.

               18 straipsnio 1 dalies įžanginė frazė pakeičiama šiuo tekstu:
               „1.   Ne vėliau kaip iki sausio 31 d. po kiekvieno trejų metų laikotarpio, pagal 8 straipsnį prasidedančio balandžio 1 d., alyvuogių aliejų gaminančios valstybės narės Komisijai praneša apie šį reglamentą įgyvendinančias nacionalines priemones, visų pirma priemones, susijusias su:“.

         2 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 25 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  OL L 237, 2008 9 4, p. 5.

      (3)  OL L 277, 2005 10 21, p. 1.

      (4)  OL L 277, 2005 10 21, p. 1.“


title: 2012 m. vasario 13 d. Komisijos įgyvendinimo reglamentas (ES) Nr. 123/2012, kuriuo dėl medžiagos monepantelio iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas  Tekstas svarbus EEE

text:
14.2.2012

               LT

               Europos Sąjungos oficialusis leidinys

               L 40/4

         KOMISIJOS ĮGYVENDINIMO REGLAMENTAS (ES) Nr. 123/2012
   2012 m. vasario 13 d.
   kuriuo dėl medžiagos monepantelio iš dalies keičiamas Reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:

               (1)

               farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji koncentracija (toliau – DLK) turėtų būti nustatoma pagal Reglamentą (EB) Nr. 470/2009;

               (2)

               farmakologiškai aktyvios medžiagos, jų klasifikacija ir DLK gyvūniniuose maisto produktuose nustatytos 2009 m. gruodžio 22 d. Komisijos reglamento (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (2) priede;

               (3)

               monepantelis šiuo metu yra įtrauktas į Reglamento (ES) Nr. 37/2010 priedo 1 lentelę kaip medžiaga, leidžiama naudoti avims ir ožkoms (skirta raumenims, riebalams, kepenims ir inkstams), išskyrus gyvūnus, kurių pienas skirtas žmonėms vartoti. Ožkoms nustatyta laikinoji šios medžiagos DLK nustojo galioti 2012 m. sausio 1 d.;

               (4)

               gavęs ir įvertinęs papildomus duomenis, Veterinarinių vaistų komitetas rekomendavo ožkoms nustatytą laikinąją monepantelio DLK patvirtinti kaip galutinę;

               (5)

               taigi monepantelio įrašas Reglamento (ES) Nr. 37/2010 priedo 1 lentelėje turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Veterinarinių vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas taip, kaip nurodyta šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 13 d.

            Komisijos vardu

            Pirmininkas

         José Manuel BARROSO

      (1)  OL L 152, 2009 6 16, p. 11.

      (2)  OL L 15, 2010 1 20, p. 1.

      PRIEDAS
      Monepantelio įrašas Reglamento (ES) Nr. 37/2010 priedo 1 lentelėje pakeičiamas taip:

                     Farmakologiškai aktyvi medžiaga

                     Žymeklio likutis

                     Gyvūnų rūšis

                     DLK

                     Tiksliniai audiniai

                     Kitos nuostatos
                     (pagal Reglamento (EB) Nr. 470/2009 14 straipsnio 7 dalį)

                     Terapinė klasifikacija

                     „Monepantelis

                     Monepantelio sulfonas

                     Avys, ožkos

                     700 μg/kg

                     Raumenys

                     Neskirtas naudoti gyvūnams, kurių pienas skirtas žmonėms vartoti.

                     Antiparazitinės veikliosios medžiagos, veikliosios medžiagos, veikiančios endoparazitus“

                     7 000 μg/kg

                     Riebalai

                     5 000 μg/kg

                     Kepenys

                     2 000 μg/kg

                     Inkstai


title: 2015 m. vasario 3 d. Komisijos įgyvendinimo reglamentas (ES) 2015/167, kuriuo 225-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
4.2.2015

               LT

               Europos Sąjungos oficialusis leidinys

               L 28/40

         KOMISIJOS ĮGYVENDINIMO REGLAMENTAS (ES) 2015/167
   2015 m. vasario 3 d.
   kuriuo 225-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 1 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2015 m. sausio 23 d. Jungtinių Tautų Saugumo Tarybos (JT ST) Sankcijų komitetas patvirtino keturių organizacijų įtraukimą į Sankcijų Al-Qaida tinklui komiteto sudarytą asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas;

               (4)

               siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 3 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:
      Antraštinė dalis „Fiziniai asmenys“ papildoma šiais įrašais:

                  a)

                     „Ashraf Muhammad Yusuf 'Uthman 'Abd Al-Salam (alias a) Ashraf Muhammad Yusif 'Uthman 'Abd-al-Salam; b) Ashraf Muhammad Yusuf 'Abd-al-Salam; c) Ashraf Muhammad Yusif 'Abd al-Salam; d) Khattab; e) Ibn al-Khattab). Gimimo data: 1984. Gimimo vieta: Irakas. Pilietybė: Jordanijos. Paso Nr.: a) K048787 (Jordanijos piliečio pasas); b) 486298 (Jordanijos piliečio pasas). Nacionalinis identifikavimo Nr.: 28440000526 (Kataro nacionalinis identifikavimo numeris). Adresas: Sirijos Arabų Respublika (nustatyta buvimo vieta 2014 m. gruodžio mėn. duomenimis). Įtraukimo į sąrašą pagal 2a straipsnio 4 dalies b punktą data: 2015 1 23.“

                  b)

                     „Ibrahim 'Isa Hajji Muhammad Al-Bakr (alias a) Ibrahim 'Issa Haji Muhammad al-Bakar; b) Ibrahim 'Isa Haji al-Bakr; c) Ibrahim Issa Hijji Mohd Albaker; d) Ibrahim Issa Hijji Muhammad al-Baker; e) Ibrahim 'Issa al-Bakar; f) Ibrahim al-Bakr; g) Abu-Khalil). Gimimo data: 1977 7 12. Gimimo vieta: Kataras. Pilietybė: Kataro. Paso Nr.: 01016646 (Kataro piliečio pasas). Įtraukimo į sąrašą pagal 2a straipsnio 4 dalies b punktą data: 2015 1 23.“

                  c)

                     „Tarkhan Tayumurazovich Batirashvili (alias a) Tarkhan Tayumurazovich Batyrashvili; b) Tarkhan Batirashvili; c) Omar Shishani; d) Umar Shishani; e) Abu Umar al-Shishani; f) Omar al-Shishani; g) Chechen Omar; h) Omar the Chechen; i) Omer the Chechen; j) Umar the Chechen; k) Abu Umar; l) Abu Hudhayfah). Gimimo data: a) 1986 1 11; b) 1982. Gimimo vieta: Akhmeta, Birkiani kaimas, Gruzija. Pilietybė: Gruzijos. Paso Nr.: 09AL14455 (Gruzijos piliečio pasas, galioja iki 2019 06 26). Nacionalinis identifikavimo Nr.: 08001007864 (Gruzijos nacionalinis identifikavimo numeris). Adresas: Sirijos Arabų Respublika (nustatyta buvimo vieta 2014 m. gruodžio mėn. duomenimis). Įtraukimo į sąrašą pagal 2a straipsnio 4 dalies b punktą data: 2015 1 23.“

                  d)

                     „'Abd Al-Malik Muhammad Yusuf 'Uthman 'Abd Al-Salam (alias a) 'Abd al-Malik Muhammad Yusif 'Abd-al-Salam; b) 'Umar al-Qatari; c) 'Umar al-Tayyar). Gimimo data: 1989 7 13. Pilietybė: Jordanijos. Paso Nr.: K475336 (Jordanijos piliečio pasas, išduotas 2009 8 31, baigė galioti 2014 8 30). Nacionalinis identifikavimo Nr.: 28940000602 (Kataro nacionalinis identifikavimo numeris). Įtraukimo į sąrašą pagal 2a straipsnio 4 dalies b punktą data: 2015 1 23.“


title: 2014 m. spalio 31 d. Komisijos įgyvendinimo reglamentas (ES) Nr. 1164/2014, kuriuo iš dalies keičiamas Įgyvendinimo reglamentas (ES) Nr. 411/2014, kuriuo leidžiama pradėti naudoti Ukrainos kilmės šviežios ir užšaldytos galvijienos Sąjungos importo tarifinę kvotą ir nustatoma jos administravimo tvarka

text:
31.10.2014

               LT

               Europos Sąjungos oficialusis leidinys

               L 314/1

         KOMISIJOS ĮGYVENDINIMO REGLAMENTAS (ES) Nr. 1164/2014
   2014 m. spalio 31 d.
   kuriuo iš dalies keičiamas Įgyvendinimo reglamentas (ES) Nr. 411/2014, kuriuo leidžiama pradėti naudoti Ukrainos kilmės šviežios ir užšaldytos galvijienos Sąjungos importo tarifinę kvotą ir nustatoma jos administravimo tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a, c ir d punktus,
   kadangi:

               (1)

               Europos Parlamento ir Tarybos reglamente (ES) Nr. 374/2014 (2) numatyta 2014 m. taikyti lengvatines priemones, susijusias su tam tikrų Ukrainos kilmės prekių importo muitais. Remiantis to reglamento 3 straipsniu, jo III priede išvardytus žemės ūkio produktus leidžiama importuoti į Sąjungą neviršijant tame priede nustatytų tarifinių kvotų;

               (2)

               Komisijos įgyvendinimo reglamentu (ES) Nr. 411/2014 (3) Ukrainos kilmės galvijienos Sąjungos importo tarifinę kvotą leista naudoti ir numatyta ją administruoti nustatyta tvarka iki 2014 m. spalio 31 d.;

               (3)

               Reglamentas (ES) Nr. 374/2014 iš dalies pakeistas Europos Parlamento ir Tarybos reglamentu (ES) Nr. 1150/2014 (4). Šiuo pakeitimu visų pirma numatyta pratęsti Reglamento (ES) Nr. 374/2014 taikymą iki 2015 m. gruodžio 31 d. ir nustatyti kiekiai, kuriuos galima importuoti pagal 2015 m. kvotas. Todėl Įgyvendinimo reglamentą (ES) Nr. 411/2014 reikėtų atitinkamai iš dalies pakeisti;

               (4)

               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 411/2014 pakeitimas
   Įgyvendinimo reglamentas (ES) Nr. 411/2014 iš dalies keičiamas taip:

               1)

               2 straipsnis pakeičiamas taip:
               „2 straipsnis
               Importo tarifinės kvotos laikotarpiai
               1.   1 straipsnio 1 dalyje nurodyta importo tarifinė kvota naudojama nuo 2014 m. balandžio 25 d. iki gruodžio 31 d. ir nuo 2015 m. sausio 1 d. iki gruodžio 31 d.
               2.   2015 m. metinė importo tarifinė kvota, kurios eilės numeris nustatytas I priede, paskirstoma keturioms laikotarpio dalims taip:

                           a)

                           25 % – nuo sausio 1 d. iki kovo 31 d.;

                           b)

                           25 % – nuo balandžio 1 d. iki birželio 30 d.,

                           c)

                           25 % – nuo liepos 1 d. iki rugsėjo 30 d.;

                           d)

                           25 % – nuo spalio 1 d. iki gruodžio 31 d.“

                     ;

               2)

               3 straipsnis iš dalies keičiamas taip:

                           a)

                           pavadinimas pakeičiamas taip:
                           „2014 m. kvotos laikotarpio importo teisių paraiškos“;

                           b)

                           8 dalyje data „2014 m. spalio 31 d.“ pakeičiama data „2014 m. gruodžio 31 d.“;

               3)

               įterpiamas 3a straipsnis:
               „3a straipsnis
               2015 m. kvotos laikotarpio importo teisių paraiškos
               1.   Importo teisių paraiškos pateikiamos per pirmąsias septynias mėnesio, einančio prieš kiekvieną 2 straipsnio 2 dalyje nurodytą laikotarpio dalį, dienas.
               2.   Teikiant importo teisių paraišką pateikiamas 6 EUR už 100 kilogramų gryno svorio užstatas.
               3.   Teikdami pirmąją tam tikrų kvotos metų importo teisių paraišką, pareiškėjai pateikia įrodymų, kad per 12 mėnesių iki pirmosios paraiškos pateikimo jie pagal atitinkamas muitų teisės aktų nuostatas importavo arba jų vardu buvo importuotas tam tikras jautienos, kurios KN kodai yra 0201 arba 0202, kiekis (referencinis kiekis). Bendrovė, įsteigta sujungus kelias bendroves, kurių kiekviena importavo referencinį kiekį, teikdama paraišką gali sudėti tuos referencinius kiekius.
               4.   Visas kiekis, nurodytas per vieną importo tarifinės kvotos laikotarpio dalį pateiktoje importo teisių paraiškoje, negali viršyti 25 % pareiškėjo referencinio kiekio. Šios taisyklės neatitinkančias paraiškas kompetentingos institucijos atmeta.
               5.   Valstybės narės iki 14-tos mėnesio, kurį pateikiamos paraiškos, dienos praneša Komisijai apie bendrą visose paraiškose nurodytą kiekį, išreikštą produktų svorio kilogramais (įskaitant informaciją apie tai, kad pranešamų duomenų nėra).
               6.   Importo teisės suteikiamos nuo 23-ios mėnesio, kurį pateikiamos paraiškos, dienos ir ne vėliau kaip paskutinę to mėnesio dieną.
               7.   Jei taikant Reglamento (EB) Nr. 1301/2006 7 straipsnio 2 dalyje nurodytą paskirstymo koeficientą suteikiama mažiau importo teisių negu nurodyta pateiktose paraiškose, nedelsiant grąžinama atitinkama pagal 2 dalį pateikto užstato dalis.
               8.   Importo teisės galioja nuo kvotos laikotarpio dalies, kurią apima pateikta paraiška, pirmosios dienos iki 2015 m. gruodžio 31 d. Importo teisės neperleidžiamos.“;

               4)

               4 straipsnis iš dalies keičiamas taip:

                           a)

                           pavadinimas pakeičiamas taip:
                           „2014 m. kvotos laikotarpio importo licencijų išdavimas“;

                           b)

                           8 dalyje data „2014 m. spalio 31 d.“ pakeičiama data „2014 m. gruodžio 31 d.“;

               5)

               įterpiamas 4a straipsnis:
               „4a straipsnis
               2015 m. kvotos laikotarpio importo licencijų išdavimas
               1.   Pagal 1 straipsnio 1 dalyje nurodytą importo tarifinę kvotą leisti importuoti kiekiai išleidžiami į laisvą apyvartą tik pateikus importo licenciją.
               2.   Importo licencijų paraiškose nurodomas bendras kiekis, dėl kurio suteiktos importo teisės. Turi būti laikomasi Komisijos deleguotojo reglamento (ES) Nr. 907/2014 (5) 23 straipsnio 1 dalyje nurodyto įpareigojimo.
               3.   Licencijų paraiškos teikiamos tik toje valstybėje narėje, kurioje pareiškėjas pateikė importo teisių paraišką ir įgijo tokias teises pagal 1 straipsnio 1 dalyje nurodytą importo tarifinę kvotą.
               4.   Išdavus importo licenciją atitinkamai sumažinamos suteiktos importo teisės ir nedelsiant grąžinama atitinkama pagal 3a straipsnio 2 dalį pateikto užstato dalis.
               5.   Importo licencijos išduodamos pagal importo teises įgijusio ekonominės veiklos vykdytojo paraišką ir jo vardu.
               6.   Licencijos paraiškoje nurodomas tik vienas eilės numeris. Licencijos paraiškoje gali būti nurodyti keli skirtingus KN kodus turintys produktai. Tokiu atveju visi KN kodai ir jų aprašymai atitinkamai įrašomi į licencijos paraiškos ir licencijos 15 ir 16 langelius.
               7.   Licencijų paraiškose ir importo licencijose pateikiami šie įrašai:

                           a)

                           8 langelyje nurodoma kilmės šalis – Ukraina, o langelis „taip“ pažymimas kryželiu;

                           b)

                           20 langelyje įrašomas vienas iš II priede išvardytų įrašų.

                     8.   Kiekvienoje licencijoje kiekis nurodomas pagal kiekvieną KN kodą.
               9.   Nukrypstant nuo Reglamento (EB) Nr. 382/2008 5 straipsnio 3 dalies b punkto, importo licencijos galioja 30 dienų nuo faktinės jų išdavimo dienos, kaip apibrėžta Reglamento (EB) Nr. 376/2008 22 straipsnio 2 dalyje. Tačiau importo licencijų galiojimas baigiasi ne vėliau kaip 2015 m. gruodžio 31 d.

                  (5)  2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų, finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).“"
						;

               6)

               5 straipsnis pakeičiamas taip:
               „5 straipsnis
               Pranešimai Komisijai apie 2014 m. kvotos laikotarpį
               1.   Nukrypdamos nuo Reglamento (EB) Nr. 1301/2006 11 straipsnio 1 dalies antros pastraipos, valstybės narės Komisijai praneša:

                           a)

                           ne vėliau kaip 2015 m. sausio 10 d. – apie produktų, kurių importo licencijos išduotos per tą kvotos laikotarpį, kiekius (įskaitant informaciją apie tai, kad pranešamų duomenų nėra);

                           b)

                           ne vėliau kaip 2015 m. balandžio 30 d. – apie produktų kiekius, nurodytus nepanaudotose ar iš dalies panaudotose importo licencijose ir atitinkančius importo licencijų kitoje pusėje nurodytų kiekių ir kiekių, kuriems importuoti tos licencijos buvo išduotos, skirtumą (įskaitant informaciją apie tai, kad pranešamų duomenų nėra).

                     2.   Ne vėliau kaip 2015 m. balandžio 30 d. valstybės narės Komisijai praneša apie produktų, kurie buvo faktiškai išleisti į laisvą apyvartą per 2014 m. importo tarifinės kvotos laikotarpį, kiekius.
               3.   Teikiant 1 ir 2 dalyse nurodytus pranešimus kiekis nurodomas kilogramais.“;

               7)

               įterpiamas 5a straipsnis:
               „5a straipsnis
               Pranešimai Komisijai apie 2015 m. kvotos laikotarpį
               1.   Nukrypdamos nuo Reglamento (EB) Nr. 1301/2006 11 straipsnio 1 dalies antros pastraipos, valstybės narės ne vėliau kaip 10-ą mėnesio, einančio po paskutinės kiekvienos laikotarpio dalies dienos, Komisijai praneša apie kiekius, nurodytus per tą laikotarpio dalį jų išduotose licencijose (įskaitant informaciją apie tai, kad pranešamų duomenų nėra).
               2.   Nukrypdamos nuo Reglamento (EB) Nr. 1301/2006 11 straipsnio 1 dalies antros pastraipos, valstybės narės praneša Komisijai apie kiekius, nurodytus nepanaudotose ar iš dalies panaudotose importo licencijose ir atitinkančius importo licencijų kitoje pusėje nurodytų kiekių ir kiekių, kuriems importuoti tos licencijos buvo išduotos, skirtumą (įskaitant informaciją apie tai, kad pranešamų duomenų nėra):

                           a)

                           pateikdamos šio reglamento 3a straipsnio 5 dalyje nurodytus pranešimus apie pateiktas paraiškas, apimančias paskutinę 2015 m. importo tarifinės kvotos laikotarpio dalį;

                           b)

                           pateikdamos pranešimus apie kiekius, apie kuriuos dar nepranešta a punkte numatytame pirmajame pranešime, ne vėliau kaip 2016 m. balandžio 30 d.

                     3.   Ne vėliau kaip 2016 m. balandžio 30 d. valstybės narės Komisijai praneša apie produktų, kurie buvo faktiškai išleisti į laisvą apyvartą per tą importo tarifinės kvotos laikotarpį, kiekius.
               4.   Teikiant šio straipsnio 1, 2 ir 3 dalyse nurodytus pranešimus kiekis nurodomas produkto svorio kilogramais.“;

               8)

               I priedas pakeičiamas šio reglamento priedo tekstu.

         2 straipsnis
   Įsigaliojimas ir taikymas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. lapkričio 2 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 31 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 671.

      (2)  2014 m. balandžio 16 d. Europos Parlamento ir Tarybos reglamentas (ES) Nr. 374/2014 dėl Ukrainos kilmės prekėms taikomų muitų sumažinimo arba panaikinimo (OL L 118, 2014 4 22, p. 1).

      (3)  2014 m. balandžio 23 d. Komisijos įgyvendinimo reglamentas (ES) Nr. 411/2014, kuriuo leidžiama pradėti naudoti Ukrainos kilmės šviežios ir užšaldytos galvijienos Sąjungos importo tarifinę kvotą ir nustatoma jos administravimo tvarka (OL L 121, 2014 4 24, p. 27).

      (4)  2014 m. spalio 29 d. Europos Parlamento ir Tarybos reglamentas (ES) Nr. 1150/2014, kuriuo iš dalies keičiamas Reglamentas (ES) Nr. 374/2014 dėl Ukrainos kilmės prekėms taikomų muitų sumažinimo arba panaikinimo (OL L 313, 2014 10 31, p. 1).

      PRIEDAS

            „I PRIEDAS
            Nepaisant Kombinuotosios nomenklatūros aiškinimo taisyklių, laikoma, kad produktų aprašymo formuluotė yra tik orientacinio pobūdžio, o šiame priede pateiktos lengvatinės priemonės taikymas nustatomas pagal KN kodus.

                        Eilės Nr.

                        KN kodai

                        Aprašymas

                        Importo laikotarpis

                        Kiekis (grynas svoris tonomis)

                        Taikomas muitas
                        (EUR už toną)

                        09.4270

                        0201 10 00
                        0201 20 20
                        0201 20 30
                        0201 20 50
                        0201 20 90
                        0201 30 00
                        0202 10 00
                        0202 20 10
                        0202 20 30
                        0202 20 50
                        0202 20 90
                        0202 30 10
                        0202 30 50
                        0202 30 90

                        Galvijų mėsa, šviežia, atšaldyta arba užšaldyta

                        2014 metai
                        2015 metai

                        12 000
                        12 000

                        0“


title: 2013 m. rugpjūčio 29 d. Komisijos įgyvendinimo reglamentas (ES) Nr. 830/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
30.8.2013

               LT

               Europos Sąjungos oficialusis leidinys

               L 232/33

         KOMISIJOS ĮGYVENDINIMO REGLAMENTAS (ES) Nr. 830/2013
   2013 m. rugpjūčio 29 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugpjūčio 29 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  133,0

                  ZZ

                  133,0

                  0805 50 10

                  AR

                  117,7

                  CL

                  120,7

                  TR

                  70,0

                  UY

                  121,3

                  ZA

                  113,2

                  ZZ

                  108,6

                  0806 10 10

                  EG

                  174,1

                  TR

                  142,0

                  ZZ

                  158,1

                  0808 10 80

                  AR

                  101,6

                  BR

                  108,7

                  CL

                  131,8

                  CN

                  113,3

                  NZ

                  131,0

                  US

                  130,9

                  ZA

                  119,5

                  ZZ

                  119,5

                  0808 30 90

                  AR

                  195,1

                  CN

                  88,3

                  TR

                  145,6

                  ZA

                  92,9

                  ZZ

                  130,5

                  0809 30

                  BA

                  45,1

                  TR

                  141,3

                  ZZ

                  93,2

                  0809 40 05

                  BA

                  50,3

                  MK

                  51,8

                  XS

                  56,0

                  ZZ

                  52,7

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. birželio 10 d. Komisijos įgyvendinimo reglamentas (ES) 2015/906, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Ciliegia di Vignola (SGN)]

text:
13.6.2015

               LT

               Europos Sąjungos oficialusis leidinys

               L 148/9

         KOMISIJOS ĮGYVENDINIMO REGLAMENTAS (ES) 2015/906
   2015 m. birželio 10 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Ciliegia di Vignola (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Ciliegia di Vignola“, įregistruotos Komisijos įgyvendinimo reglamentu (ES) Nr. 1032/2012 (2), specifikacijos pakeitimo paraišką;

               (2)

               pagal Reglamento (ES) Nr. 1151/2012 53 straipsnio 2 dalies nuostatas šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Ciliegia di Vignola“ (SGN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 10 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2012 m. spalio 26 d. Komisijos įgyvendinimo reglamentas (ES) Nr. 1032/2012, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Ciliegia di Vignola (SGN)] (OL L 308, 2012 11 8, p. 5).

      (3)  OL C 33, 2015 1 31, p. 6.


title: 2015 m. rugsėjo 15 d. Komisijos įgyvendinimo reglamentas (ES) 2015/1533, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
16.9.2015

               LT

               Europos Sąjungos oficialusis leidinys

               L 240/59

         KOMISIJOS ĮGYVENDINIMO REGLAMENTAS (ES) 2015/1533
   2015 m. rugsėjo 15 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 15 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  188,3

                  MK

                  51,7

                  XS

                  48,7

                  ZZ

                  96,2

                  0707 00 05

                  MK

                  57,9

                  TR

                  126,8

                  ZZ

                  92,4

                  0709 93 10

                  TR

                  125,4

                  ZZ

                  125,4

                  0805 50 10

                  AR

                  138,9

                  BO

                  136,6

                  CL

                  124,9

                  UY

                  86,3

                  ZA

                  145,8

                  ZZ

                  126,5

                  0806 10 10

                  EG

                  178,1

                  TR

                  132,1

                  ZZ

                  155,1

                  0808 10 80

                  AR

                  121,5

                  BR

                  92,3

                  CL

                  161,5

                  NZ

                  140,1

                  US

                  113,3

                  ZA

                  134,6

                  ZZ

                  127,2

                  0808 30 90

                  AR

                  131,8

                  CL

                  102,0

                  CN

                  82,3

                  TR

                  121,8

                  ZA

                  191,6

                  ZZ

                  125,9

                  0809 30 10, 0809 30 90

                  MK

                  62,4

                  TR

                  152,9

                  ZZ

                  107,7

                  0809 40 05

                  BA

                  51,6

                  MK

                  57,7

                  XS

                  61,9

                  ZZ

                  57,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2014 m. kovo 25 d. Komisijos įgyvendinimo reglamentas (ES) Nr. 302/2014 dėl leidimo naudoti endo-1,3(4)-beta-gliukanazės, gautos iš Trichoderma reesei (CBS 126896), preparatą kaip mėsiniams viščiukams ir nujunkytiems paršeliams skirtą pašarų priedą (leidimo turėtojas – bendrovė ROAL Oy )  Tekstas svarbus EEE

text:
26.3.2014

               LT

               Europos Sąjungos oficialusis leidinys

               L 90/4

      KOMISIJOS ĮGYVENDINIMO REGLAMENTAS (ES) Nr. 302/2014
   2014 m. kovo 25 d.
   dėl leidimo naudoti endo-1,3(4)-beta-gliukanazės, gautos iš Trichoderma reesei (CBS 126896), preparatą kaip mėsiniams viščiukams ir nujunkytiems paršeliams skirtą pašarų priedą (leidimo turėtojas – bendrovė ROAL Oy)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti endo-1,3(4)-beta-gliukanazės, gautos iš Trichoderma reesei (CBS 126896), preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti endo-1,3(4)-beta-gliukanazės, gautos iš Trichoderma reesei (CBS 126896), preparatą kaip mėsiniams viščiukams ir nujunkytiems paršeliams skirtą pašarų priedą, skirtiną prie priedų kategorijos „zootechniniai priedai“;

               (4)

               Europos maisto saugos tarnyba (toliau – Tarnyba) 2013 m. spalio 9 d. priimtoje nuomonėje (2) padarė išvadą, kad siūlomomis naudojimo sąlygomis endo-1,3(4)-beta-gliukanazės, gautos iš Trichoderma reesei (CBS 126896), preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad šis priedas labai pagerina gyvūnų savybes. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               endo-1,3(4)-beta-gliukanazės, gautos iš Trichoderma reesei (CBS 126896), preparato vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidimas
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 25 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  EFSA Journal 2013; 11(10):3432.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Aktyvumo vienetai kilograme visaverčio pašaro, kurio drėgnis yra 12 %

                     Zootechninių priedų kategorija. Funkcinė grupė: virškinimo stimuliatoriai

                  4a20

                     ROAL Oy

                  Endo-1,3(4)-beta-gliukanazė
                  EC 3.2.1.6

                                 Priedo sudėtis

                              Endo-1,3(4)-beta-gliukanazės, gautos iš Trichoderma reesei (CBS 126896), preparatas, kurio mažiausias aktyvumas:

                                          —

                                          kieto pavidalo: 200 000 BU (1)/g endo-1,3(4)-beta-gliukanazės;

                                          —

                                          skysčių: 400 000 BU/ml endo-1,3(4)-beta-gliukanazės.

                                 Veikliosios medžiagos apibūdinimas

                              Endo-1,3(4)-beta-gliukanazė, gauta iš Trichoderma reesei (CBS 126896)

                                 Analizės metodas
                                  (2)

                              Kiekybiniam endo-1,4-beta-gliukanazės veikimo įvertinimui: spektrofotometrinis (DNS) metodas, pagrįstas kiekybiniu išsiskyrusių cukrų, gautų endo-1,4-beta-gliukanazei veikiant miežių beta-gliukaną esant pH 4,8 ir 50 °C temperatūrai, įvertinimu.

                  Mėsiniai viščiukai

                  —

                  20 000 BU

                  —

                              1.

                              Priedo ir premikso naudojimo taisyklėse nurodyti laikymo sąlygas ir stabilumą granuliuojant.

                              2.

                              Naudoti (nujunkytiems) paršeliams maždaug iki 35 kg svorio.

                              3.

                              Sauga: tvarkant produktą reikia naudoti kvėpavimo takų apsaugos priemones, dėvėti akinius ir mūvėti pirštines.

                  2024 m. balandžio 15 d.

                  Paršeliai (nujunkyti)

                  10 000 BU

         (1)  1 BU – fermento, kuris, esant 50 °C temperatūrai ir 4,8 pH, kiekis, iš miežių beta-gliukano substrato atpalaiduoja 1 nanomolį redukuojančių cukrų (išreikštą gliukozės ekvivalentais) per minutę, kiekis.

         (2)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx